Amerikaners ontruim Tunisië | Nuus24
Tunis – Sowat 100 Amerikaanse burgers is uit Tunisië ontruim ná ‘n aanval op die Amerikaanse ambassade waarin vier mense gesterf het.“Die Amerikaanse burgers is Sondag ontruim,” het ‘n diplomatieke bron aan AFP gesê.Washington het nie-noodsaaklike diplomatieke personeellede en hul familielede beveel om Soedan en Tunisië te verlaat nadat geweldadige betogings in dié lande plaasgevind het, wat ses mense se dood veroorsaak het.Die betogings kom uit protes teen 'n rolprent wat beledigend teenoor Islam is.Innocence of Muslims, wat glo in die VSA vervaardig is, het gewelddadige protesoptogte in verskeie dele van Islamitiese gebiede veroorsaak.Die VSA se departement van binnelandse sake het Amerikaanse burgers gewaarsku om nie na Tunisië te reis nie en het die burgers in dié land aangeraai om versigtig te wees en betogings te vermy.– Volg Nuus24 op Twitter - Sapa - AFP
Lees meer oor: tunisië | innocence of muslims | islam | aanvalle VOLGENDE OP NUUS24X